b'\n_START_ARTICLE_\nIrene Sharaff\n_START_SECTION_\nVida personal\n_START_PARAGRAPH_\nVa n\xc3\xa9ixer el 23 de gener de 1910 a la ciutat de Boston, ciutat situada a l\'estat de Massachusetts (Estats Units) i va estudiar a la "New York School of Fine and Applied Arts", l\'"Art Students League" de Nova York i l\'"Acad\xc3\xa9mie de la Grande Chaumi\xc3\xa8re" de Par\xc3\xads (Fran\xc3\xa7a)._NEWLINE_Va morir el 10 d\'agost de 1993, a l\'edat de 83 anys, a la ciutat de Nova York a conseq\xc3\xbc\xc3\xa8ncia d\'una insufici\xc3\xa8ncia card\xc3\xadaca.\n_START_SECTION_\nCarrera\n_START_PARAGRAPH_\nEn la seva joventut inici\xc3\xa0 la seva carrera com a il\xc2\xb7lustradora en revistes de moda, per\xc3\xb2 r\xc3\xa0pidament transform\xc3\xa0 la seva orientaci\xc3\xb3 vers al disseny de roba i interiorisme. El 1931 feu el debut a Broadway participant en una producci\xc3\xb3 de Al\xc3\xadcia en terra de meravelles interpretada per Eva Le Gallienne. El 1951 la producci\xc3\xb3 musical The King and I li feu aconseguir un premi Tony, creant noves tend\xc3\xa8ncies amb l\'\xc3\xbas de sedes de Tail\xc3\xa0ndia.'